ข้อใดกล่าวถึงเหตุผลสนับสนุนการลงทุนพลังงานหมุนเวียนได้ถูกต้อง
A. พลังงานจากเชื้อเพลิงฟอสซิลมีความผันผวน ในช่วงโควิด-19 ระบาดใหม่ ๆ
B. หากภาคพลังงานหมุนเวียนเติบโต จะไม่มีการเปิดตำแหน่งงานและจ้างงานที่มากขึ้น
C. ภาคพลังงานหมุนเวียนจะเติบโตดี และไม่มีความเสี่ยง
D. นักวิเคราะห์คาดว่าภาคพลังงานหมุนเวียนจะเติบโตเฉลี่ย 15% ต่อปี เพราะพลังงานแสงอาทิตย์และพลังงานลมมีต้นทุนที่ค่อนข้างแพง
คำตอบที่ถูกต้องคือ A.  เนื่องจาก เพราะ "พลังงานจากเชื้อเพลิงฟอสซิลมีความผันผวน ในช่วงโควิด-19 ระบาดใหม่ ๆ" กล่าวถึงเหตุผลสนับสนุนการลงทุนพลังงานหมุนเวียน ได้ถูกต้อง ส่วนข้ออื่น ๆ กล่าวไม่ถูกต้อง

ความต้องการใช้พลังงานสูงขึ้นตามจำนวนประชากรโลกที่เพิ่มขึ้น และมาพร้อมกับความพยายามรักษาสิ่งแวดล้อมผ่านการลดการปล่อยคาร์บอน พลังงานหมุนเวียน หรือในชื่ออื่น ๆ เช่น พลังงานสีเขียว และพลังงานทางเลือก จึงมีความสำคัญมากขึ้น พลังงานหมุนเวียน คือ พลังงานที่สามารถนำมาหมุนเวียนผลิต-ใช้ได้ต่อเนื่อง จากพลังงานของธรรมชาติ เช่น แสงอาทิตย์ พลังลม น้ำ ชีวมวล ความร้อนจากใต้ผิวโลก ฯลฯ ล้วนเป็นพลังงานที่ช่วยลดการปล่อยก๊าซเรือนกระจก เกิดเป็นคำถามในหมู่นักลงทุน ว่าควรลงทุนในพลังงานหมุนเวียนหรือยัง? ให้ผลตอบแทนดีหรือไม่? เพราะปัจจุบันสินค้าและบริการต่าง ๆ ก็เริ่มปรับมาใช้พลังงานหมุนเวียนมากขึ้น ซึ่งการลงทุนนี้จะเป็นการลงทุนในธีม ESG (Environment-Society-Governance) มีชื่อเรียกอื่น ๆ ว่า ลงทุนหุ้นยั่งยืน, ลงทุนหุ้นพลังงานสะอาด หรือ ลงทุนหุ้นพลังงานหมุนเวียน

3 เหตุผลสนับสนุนการลงทุนพลังงานหมุนเวียน 


1. พลังงานจากเชื้อเพลิงฟอสซิลมีความผันผวน
ช่วงโควิด-19 ระบาดใหม่ ๆ การใช้งานเชื้อเพลิงลดลง ส่งผลให้ราคาตกตาม ซึ่งเป็นครั้งแรกที่ราคาน้ำมันดิบในอเมริกาติดลบ หุ้นของบริษัทพลังงานจากฟอสซิลดก็ตกลงหนัก จนสถาบันการเงินต่างเทขายเพราะเล็งเห็นความเสี่ยงในระยะยาว ปัจจุบันพลังงานหมุนเวียนกำลังเติบโต สินค้าและบริการต่าง ๆ เริ่มปรับมาเป็นสินค้าที่ปล่อยคาร์บอนต่ำ หรือใช้พลังงานไฟฟ้าเป็นหลัก ซึ่งเป็นโอกาสดีในการลงทุนและเติบโตระยะยาว


2. สร้างโอกาสในการจ้างงาน หากภาคพลังงานหมุนเวียนเติบโต ก็จะมีการเปิดตำแหน่งงานและจ้างงานมากขึ้น มีผู้คนทั่วโลกเพียง 11 ล้านคนที่ทำงานอยู่ในภาคธุรกิจพลังงานหมุนเวียน ในอนาคตเมื่อพลังงานจากฟอสซิลลดลง ก็จะมีการปรับเปลี่ยนโยกย้ายงานจากภาคนี้ไปยังภาคพลังงานหมุนเวียน ทั้งหมดนี้จะส่งผลให้เกิดการศึกษา การฝึกอบรมเพื่อปรับเปลี่ยนสายงานนี้ สร้างงานและอาชีพใหม่ ๆ ซึ่งช่วยส่งเสริมการจ้างงานในท้องถิ่นก็มากขึ้นตาม ส่งผลดีต่อสังคมและเศรษฐกิจโดยรวมในภายภาคหน้า


3. เป็นภาคธุรกิจที่กำลังเติบโต ด้วยปัจจัยหลาย ๆ อย่าง ทั้งภาวะโลกร้อน โครงการลดการปล่อยคาร์บอน ช่วยหนุนให้เกิดการพัฒนาและใช้พลังงานหมุนเวียนมากขึ้น จนในต้นทุนในการใช้งานไม่แพงมากเหมือนหลายสิบปีก่อนแล้ว ทั้งการใช้พลังงานแสงอาทิตย์และลมที่มากขึ้น ทำให้นักวิเคราะห์คาดว่าภาคพลังงานหมุนเวียนจะเติบโตเฉลี่ย 15% ต่อปี เพราะพลังงานธรรมชาติสองชนิดนี้มีต้นทุนที่ค่อนข้างถูก รวมถึงพลังงานชีวภาพและการขนส่งจะเติบโตถึง 25% ในปี 2024  สำหรับภาคพลังงานหมุนเวียนแม้จะเติบโตดี แต่ก็มาพร้อมความเสี่ยงเพราะยังเป็นอะไรที่ค่อนข้างใหม่
ความรู้ทางการเงิน